CELEX: 62010FN0099
Language: da
Date: 2010-10-05 00:00:00
Title: Sag F-99/10: Sag anlagt den 5. oktober 2010 — Ashbrook m.fl. mod Kommissionen

15.1.2011   
            
            
               DA
            
            
               Den Europæiske Unions Tidende
            
            
               C 13/42
            
         Sag anlagt den 5. oktober 2010 — Ashbrook m.fl. mod Kommissionen
   (Sag F-99/10)
   ()
   2011/C 13/84
   Processprog: fransk
   
      Parter
   
   
      Sagsøgere: Michael Ashbrook (Luxembourg, Luxembourg) m.fl. (ved advokaterne B. Cortese, C. Cortese og F. Spitaleri)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af Europa-Kommissionens afgørelser som gengivet i sagsøgernes lønsedler om at begrænse tilpasningen af deres vederlag med virkning fra juli 2009 til en forhøjelse på 1,85 % i forbindelse med den årlige tilpasning af vederlag og pensioner til tjenestemænd og øvrige ansatte på grundlag af Rådets forordning (EU, Euratom) nr. 1296/2009 af 23. december 2009 og med påstand om erstatning.
   
      Sagsøgernes påstande
   
   
               —
            
            
               Kommissionens afgørelser, der kommer til udtryk i sagsøgernes lønsedler for januar måned 2010 og efterfølgende måneder samt i deres lønsedler vedrørende lønefterbetalinger for 2009, annulleres, for så vidt som der anvendes en tilpasningssats på 1,85 % i stedet for en sats på 3,7 %.
            
         
               —
            
            
               Kommissionen tilpligtes at betale differencen mellem den løn, der er blevet udbetalt i henhold til forordning nr. 1296/09, indtil der afsiges dom i denne sag, og den løn, der ville være blevet udbetalt, såfremt tilpasningen var blevet korrekt beregnet, med tillæg af renter, der beregnes med Den Europæiske Centralbanks rentesats for primære refinansieringsoperationer i den relevante periode, forhøjet med 3,5 procentpoint med virkning fra den dato, hvor de nævnte beløb forfaldt til betaling.
            
         
               —
            
            
               Europa-Kommissionen tilpligtes at betale sagens omkostninger.